Buckwalterova transliterácia

Buckwalterova transliterácia () je transliterácia z arabského písma do latinky. Jej autorom je lexikograf Tim Buckwalter.

Táto transliterácia si vyžaduje len základné ASCII znaky, t. j. prvých 128 znakov znakovej sady Unicode. Platí, že jeden arabský znak sa transliteruje práve jedným latinským znakom (podľa tabuľky nižšie). Transliterovaný text je možné presne spätne rekonštruovať, tzn. po spätnom prepise latinského textu do arabského písma vznikne úplne rovnaký arabský text ako ten pôvodný.

 Transliteračná tabuľka 
Jadrom transliteračnej tabuľky sú prostredné dva stĺpce (A, B), v ktorých sa nachádzajú jednotlivé arabské znaky a príslušný prepis v Buckwalterovej transliterácii.

Posledné tri riadky obsahujú alternatívnu transliteráciu troch arabských znakov. Ide o písmená ʾalif s hamzou nad, wāw s hamzou nad a ʾalif s hamzou pod. Pôvodné znaky >, &, < možno teda nahradiť písmenami O, W, I. Túto alternatívu navrhol Tim Buckwalter, autor celej transliterácie.http://www.qamus.org/transliteration.htm

 Arabský znak Latinský znak Názov, popis znaku  Unicodehttp://www.unicode.org/charts/PDF/U0600.pdf  A  B  Unicodehttp://www.unicode.org/charts/PDF/U0000.pdf  Názov, popis znaku hamzah  U+0621    '  U+0027  apostrof ʾalif + maddah nad  U+0622    |  U+007C  zvislá čiara ʾalif + hamzah nad  U+0623    >  U+003E  väčší než wāw + hamzah nad  U+0624    &  U+0026  ampersand ʾalif + hamzah pod  U+0625    <  U+003C  menší než yāʾ + hamzah nad  U+0626    }  U+007D  pravá zložená zátvorka 1. písmeno ʾalif  U+0627    A  U+0041  veľké písmeno A 2. písmeno bāʾ  U+0628    b  U+0062  malé písmeno b tāʾ marbūṭah  U+0629    p  U+0070  malé písmeno p 3. písmeno tāʾ  U+062A    t  U+0074  malé písmeno t 4. písmeno ṯāʾ  U+062B    v  U+0076  malé písmeno v 5. písmeno ǧīm  U+062C    j  U+006A  malé písmeno j 6. písmeno ḥāʾ  U+062D    H  U+0048  veľké písmeno H 7. písmeno ḫāʾ  U+062E    x  U+0078  malé písmeno x 8. písmeno dāl  U+062F    d  U+0064  malé písmeno d 9. písmeno ḏāl  U+0630    *  U+002A  hviezdička; asterisk 10. písmeno rāʾ  U+0631    r  U+0072  malé písmeno r 11. písmeno zāy  U+0632    z  U+007A  malé písmeno z 12. písmeno sīn  U+0633    s  U+0073  malé písmeno s 13. písmeno šīn  U+0634    $  U+0024  znak dolára 14. písmeno ṣād  U+0635    S  U+0053  veľké písmeno S 15. písmeno ḍād  U+0636    D  U+0044  veľké písmeno D 16. písmeno ṭāʾ  U+0637    T  U+0054  veľké písmeno T 17. písmeno ẓāʾ  U+0638    Z  U+005A  veľké písmeno Z 18. písmeno ʿayn  U+0639    E  U+0045  veľké písmeno E 19. písmeno ġayn  U+063A    g  U+0067  malé písmeno g taṭwīl  U+0640    _  U+005F  podčiarkovník 20. písmeno fāʾ  U+0641    f  U+0066  malé písmeno f 21. písmeno qāf  U+0642    q  U+0071  malé písmeno q 22. písmeno kāf  U+0643    k  U+006B  malé písmeno k 23. písmeno lām  U+0644    l  U+006C  malé písmeno l 24. písmeno mīm  U+0645    m  U+006D  malé písmeno m 25. písmeno nūn  U+0646    n  U+006E  malé písmeno n 26. písmeno hāʾ  U+0647    h  U+0068  malé písmeno h 27. písmeno wāw  U+0648    w  U+0077  malé písmeno w ʾalif maqṣūrah  U+0649    Y  U+0059  veľké písmeno Y 28. písmeno yāʾ  U+064A    y  U+0079  malé písmeno y tanwīn fatḥah  U+064B    F  U+0046  veľké písmeno F tanwīn ḍammah  U+064C    N  U+004E  veľké písmeno N tanwīn kasrah  U+064D    K  U+004B  veľké písmeno K fatḥah  U+064E    a  U+0061  malé písmeno a ḍammah  U+064F    u  U+0075  malé písmeno u kasrah  U+0650    i  U+0069  malé písmeno i šaddah  U+0651    ~  U+007E  vlnovka; tilda sukūn  U+0652    o  U+006F  malé písmeno o ʾalif ḫanǧariyyah  U+0670    `  U+0060  opačný dĺžeň; gravis; tupý prízvuk ʾalif waṣlah  U+0671    {  U+007B  ľavá zložená zátvorka perzsko-arabské písmeno p  U+067E    P  U+0050  veľké písmeno P perzsko-arabské písmeno č  U+0686    J  U+004A  veľké písmeno J perzsko-arabské písmeno v  U+06A4    V  U+0056  veľké písmeno V perzsko-arabské písmeno g  U+06AF    G  U+0047  veľké písmeno G Alternatívny prepis znakov U+0623 až U+0625 ʾalif + hamzah nad  U+0623    O  U+004F  veľké písmeno O wāw + hamzah nad  U+0624    W  U+0057  veľké písmeno W ʾalif + hamzah pod  U+0625    I  U+0049  veľké písmeno I

 Pravidlá 
Arabský text sa prepisuje pri Buckwalterovej transliterácii presne podľa hore uvedenej tabuľky bez ohľadu na výslovnosť daného arabského textu. Napr. posledné písmeno arabskej abecedy yāʾ () sa prepisuje vždy ako malé latinské písmeno y, hoci vyslovovať sa môže prinajmenšom dvojako – ako spoluhláska  alebo ako dlhá samohláska . Keď je však nad písmenom yāʾ umiestnené písmeno hamzah, transliterácia sa mení z písmena y na znak } (pravá zložená zátvorka). Podobný princíp platí aj pre predposledné písmeno arabskej abecedy wāw (), ktoré sa bez ohľadu na výslovnosť vždy prepisuje ako malé w; keď však toto písmeno nesie hamzu, transliteruje sa spolu s hamzou ako jedno písmeno pomocou znaku & (ampersand). Bez ohľadu na výslovnosť sa vždy rovnako prepisujú aj všetky ostatné arabské znaky, napr. aj samohlásky, ktoré sa na konci vety zvyčajne nevyslovujú. Každý znak sa teda transliteruje vždy presne podľa transliteračnej tabuľky, či už sa daná hláska vyslovuje pôvodne, alebo sa spodobuje, prípadne sa nevyslovuje vôbec.

V transliterovanom latinskom texte záleží na veľkosti písmen, t. j. rozlišujú sa malé a veľké písmená, a to aj na začiatku vety a uprostred slov. Napr. malé h je prepisom 26. arabského písmena hāʾ (), zatiaľ čo veľké H je transliteráciou 6. písmena ḥāʾ (). Takisto malé písmeno s reprezentuje 12. písmeno sīn (), kým veľké S je prepisom 14. arabského písmena ṣād (). Podobne sa rozlišuje medzi malým a veľkým písmenom d alebo malým a veľkým z. Zásadný rozdiel je medzi malým f a veľkým F, keďže malé f je prepisom 20. písmena fāʾ (), zatiaľ čo veľké F vyjadruje tzv. tanwīn fatḥah (), teda koncovku -an.

Za diakritiku sa považuje pri Buckwalterovej transliterácii len nasledujúcich deväť arabských znakov: tanwīn fatḥah, tanwīn ḍammah, tanwīn kasrah, fatḥah, ḍammah, kasrah, šaddah, sukūn (U+064B až U+0652) a ʾalif ḫanǧariyyah (U+0670). Hamzah, maddah ani iné znaky sa v základnej sade znakov Buckwalterovej transliterácie nepovažujú za diakritiku, ale za integrálnu súčasť iných písmen ako yāʾ s hamzou nad alebo ʾalif maddah. Takéto písmeno, nesúce hamzu alebo maddu, je spolu s ňou transliterované jediným znakom (podľa transliteračnej tabuľky).

Osobitnou kapitolou je arabské písmeno ʾalif. Toto písmeno sa v arabských textoch vyskytuje v rôznych podobách, preto ho možno transliterovať viacerými rôznymi znakmi. Základná podoba tohto písmena bez akejkoľvek diakritiky je  (U+0627) a transliteruje sa ako veľké písmeno A. Keď je ʾalif nositeľom hamzy, prepisuje sa spolu s hamzou jediným znakom (ako je spomenuté vyššie), a to dvojako: ʾalif s hamzou nad ako znak > (väčší než) a ʾalif s hamzou pod ako znak < (menší než). Písmeno ʾalif maddah sa transliteruje ako zvislá čiara, ʾalif maqṣūrah ako veľké písmeno Y a ʾalif waṣlah ako ľavá zložená zátvorka. Arabské diakritické znamienko ʾalif ḫanǧariyyah sa prepisuje ako opačný dĺžeň (ťažký prízvuk, gravis). Tento opačný dĺžeň (U+0060) však na rozdiel od arabského znaku nie je pravým diakritickým znamienkom, keďže zaberá v riadku samostatné miesto – tak ako aj všetky ostatné latinské znaky v Buckwalterovej transliterácii. Každý transliterovaný latinský znak je teda tzv. spacing character.

 Ukážka 
Prvý článok Všeobecnej deklarácie ľudských práv:

 Arabský text 

 Buckwalterova transliterácia 
yuwladu jamiyEu {ln~aAsi >aHoraArFA mutasaAwiyna fiy {lokaraAmapi wa{loHuquwqi. waqado wuhibuwA EaqolFA waDamiyrFA waEalayohimo >ano yuEaAmila baEoDuhumo baEoDFA biruwHi {lo<ixaA'i.

 Slovenský preklad 
Všetci ľudia sa rodia slobodní a rovní v dôstojnosti aj právach. Sú obdarení rozumom a svedomím a majú sa k sebe správať v duchu bratstva.http://www.amnesty.sk/vseobecna-deklaracia-ludskych-pravhttp://www.amnesty.sk/wp-content/uploads/2012/01/UDHRvSVK.pdf

 Referencie 

 Externé odkazy 
 qamus.org – transliterácia na Buckwalterovej osobnej stránke
 quran.com – rozšírená Buckwalterova transliterácia
 xerox.com – transliterácia 
 xerox.com – tabuľka 

Kategória:Prepisy z cudzích písiem